《仙都山》
宋代·吴说

佳住从来说鼎湖，兹游直欲到清都。
参天玉箸千寻许，堕地金莲十丈无。
江观便思眠一柱，海山今喜识方壶。
直须买取鹅溪绢，要画沧洲水墨图。

作者简介：钱塘人，字傅朋，号练塘。吴师礼子。高宗绍兴中尝知信州。工书，尤善杂书游丝书，所题扁额碑铭，均极佳，时人甚重其字，高宗亦极称赞之。